นายกรัฐมนตรี? ประชุมส่วนที่เกี่ยวข้อง?รับมือสถานการณ์การแพร่ระบาดไวรัสโคโรนา ขอให้ประชาชนไม่ตื่นตะหนก รับฟังข่าวสารจากภาครัฐ
นายกรัฐมนตรี? ประชุมส่วนที่เกี่ยวข้อง?รับมือสถานการณ์การแพร่ระบาดไวรัสโคโรนา ขอให้ประชาชนไม่ตื่นตะหนก รับฟังข่าวสารจากภาครัฐพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยภายหลังการประชุมติดตามสถานการณ์และเตรียมความพร้อมในการป้องกันแก้ไขสถานการณ์การระบาดของโรคปอดอักเสบจากเชื้อไวรัสโคโรนาสายพันธุ์ใหม่ ร่วมกับหน่วยงานที่เกี่ยวข้องว่า การประชุมครั้งนี้เพื่อติดตามสถานการณ์ความคืบหน้าในการแพร่ระบาดของเชื้อไวรัส ทั้งในส่วนที่เคยปฏิบัติไปแล้วและเพื่อป้องกันควบคุม ดูแลรักษา โดยประเทศไทยยังถือว่าอยู่ในขั้นตอนป้องกันเพื่อรับมือและที่ผ่านมาได้รับคำชมเชยจากหลายประเทศที่ให้ไทยเป็นประเทศอันดับที่ 6 จาก 180 ประเทศทั่วโลกที่มีแนวทางสามารถรับมือกับโรคอุบัติใหม่ได้ ซึ่งสิ่งสำคัญมองว่า ไม่อยากให้ประชาชนเกิดความตื่นตะหนกและขอให้มั่นใจในการทำงานของรัฐบาลและหน่วยงานที่เกี่ยวข้องต่างๆ ทั้งทางการแพทย์ และด้านความมั่นคง ที่ขณะนี้ได้บูรณาการความร่วมมือแก้ปัญหาเรื่องนี้อย่างใกล้ชิดตลอด 24 ชั่วโมง ขณะเดียวกันรัฐบาลยังได้เสนอความช่วยเหลือไปยังประเทศต้นทางแล้ว ซึ่งมีความห่วงใยคนไทยในจีน โดยได้มอบหมายให้คณะกรรมการเตรียมความพร้อมป้องกันและแก้ไขปัญหาโรคติดต่ออุบัติใหม่แห่งชาติดูแลส่วนนี้แล้ว ยืนยันสถานการณ์ในประเทศไทยยังควบคุมได้ ขอให้ประชาชนไม่ตื่นตระหนกและให้ติดตามข่าวสาร หรือแถลงการณ์จากรัฐบาลนายกรัฐมนตรี กล่าวอีกว่า ขณะนี้รัฐบาลจีนได้ขอบคุณทางไทยที่ดูแลคนจีนในประเทศไทยได้เป็นอย่างดี ซึ่งจีนเองก็ชื่นชมการทำงานของเราที่มีประสิทธิภาพ ที่มีการเตรียมความพร้อมตลอดเวลา แต่สิ่งสำคัญทั้งหมดก็ขึ้นอยู่กับความร่วมมือร่วมใจกันในการแก้ปัญหาของคนไทยทุกคน โดยยังเน้นย้ำถึงสิ่งที่ต้องระมัดระวังก็คือ การสร้างความตื่นตระหนก หรือ Fake News เรื่องราวอย่างนี้ต้องไม่เกิดขึ้น เพราะทำให้เกิดความเสียหายหลายอย่างและยังฝากถึงแหล่งท่องเที่ยวต่างๆ รณรงค์ให้สวมใส่หน้ากากอนามัย นอกจากนี้ นายกรัฐมนตรียังกล่าวถึงการแก้ปัญหาฝุ่นละออง PM2.5 ว่า รัฐบาลไม่ได้ปิดกั้นข้อมูลและกำลังเตรียมแผนมาตรการลดปัญหาในระยะยาว ซึ่งสาเหตุของการเกิดฝุ่น PM2.5 ส่วนใหญ่มาจากยานยนต์ การเผาป่าและการเผาไหม้ทางการเกษตร โดยมาตรการที่ออกมาจึงต้องพิจารณาอย่างรอบด้านเพราะอาจกระทบกับประชาชนได้ เบื้องต้นได้สั่งการส่วนราชการแต่ละพื้นที่ดูแลพื้นที่ใกล้ชิดและเร่งแก้ปัญหาต้นทางป้องกันการเกิดฝุ่น พร้อมขอให้ประชาชนเข้าใจและร่วมแก้ปัญหา